The Sweeney

The Sweeney er en britisk action- og kriminalserie som ble sendt på ITV fra 1975 til 1978. Serien skildret det hektiske dagliglivet til to politifolk som var ansatt i spesialgruppen Flying Squad ved Metropolitan Police i London. Gruppens hovedoppgaver var ran og voldskriminalitet. Hovedrollene ble spilt av John Thaw og Dennis Waterman.

Serien satte en ny standard for realisme i britiske politiserier og var lang tøffere i sin stil enn etablerte politiserier som Z-Cars og Dixon of Dock Green. Den ble populær hos publikum og hadde 19 millioner seere på sitt meste.

Serien sprang ut av tv-filmen Regan (med John Thaw i hovedrollen) som ble sendt i antologiserie Armchair Theatre i 1974.

NRK Detektimen sendte noen utvalgte episoder av serien høsten 1975 under tittelen "Klar til utrykking".

Filmer 
Den gav opphav til to spillefilmer; Sweeney! (1977) og Sweeney 2 (1978), som begge hadde John Thaw og Dennis Waterman i hovedrollene. I 2012 kom filmen The Sweeney som var inspirert av serien og som hadde Ray Winstone og Plan B i hovedrollene.

Roller 

 John Thaw som Detective Inspector John "Jack" Albert Regan
 Dennis Waterman som Detective Sergeant George Hamilton Carter
 Garfield Morgan som Detective Chief Inspector Frank Haskins
 John Alkin som DS Tom Daniels

Referanser

Eksterne lenker 

 

Britiske krimserier
Actionserier
Britiske TV-serier fra 1970-årene
TV-produksjoner på ITV